CELEX: 32022R0203
Language: hu
Date: 2022-02-14 00:00:00
Title: A Bizottság (EU) 2022/203 végrehajtási rendelete (2022. február 14.) a 748/2012/EU rendeletnek az illetékes hatóságok által létrehozandó vezetési rendszerek és eseményjelentési rendszerek tekintetében történő módosításáról, valamint a 748/2012/EU rendeletnek a légialkalmassági felülvizsgálati bizonyítványok kiállítása tekintetében történő helyesbítéséről

2022.2.15.   
               
               
                  HU
               
               
                  Az Európai Unió Hivatalos Lapja
               
               
                  L 33/46
               
            
         A BIZOTTSÁG (EU) 2022/203 VÉGREHAJTÁSI RENDELETE
         (2022. február 14.)
         a 748/2012/EU rendeletnek az illetékes hatóságok által létrehozandó vezetési rendszerek és eseményjelentési rendszerek tekintetében történő módosításáról, valamint a 748/2012/EU rendeletnek a légialkalmassági felülvizsgálati bizonyítványok kiállítása tekintetében történő helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 62. cikke (14) és (15) bekezdésére,
         mivel:
         
                     (1)
                  
                  
                     A 748/2012/EU bizottsági rendelet (2) egységes műszaki követelményeket állapít meg a polgári légi járművek, valamint az ezekbe beépítendő hajtóművek, légcsavarok és alkatrészek tervezésére és gyártására vonatkozóan.
                  
               
                     (2)
                  
                  
                     Az (EU) 2018/1139 rendelet II. mellékletének 3.1. b) pontjával összhangban a polgári légi járműveket, valamint az ezekbe beépítendő hajtóműveket, légcsavarokat és alkatrészeket tervező és gyártó jóváhagyott szervezeteknek a végzett tevékenység típusát és a szervezet méretét figyelembe véve olyan vezetési rendszert kell létrehozniuk és fenntartaniuk, amely biztosítja az említett mellékletben foglalt alapvető követelmények teljesülését, kezeli a biztonsági kockázatokat, és törekszik a rendszer folyamatos fejlesztésére.
                  
               
                     (3)
                  
                  
                     A nemzetközi polgári repülésről szóló, 1944. december 7-én Chicagóban aláírt egyezmény (a továbbiakban: Chicagói Egyezmény) 19. függeléke értelmében az illetékes hatóságok megkövetelik, hogy a jóváhagyott tervező és gyártó szervezetek repülésbiztonsági menedzsmentrendszert vezessenek be.
                  
               
                     (4)
                  
                  
                     Ezért a 748/2012/EU rendelet I. mellékletének hatálya alá tartozó valamennyi tervező és gyártó szervezet tekintetében be kell vezetni egy menedzsmentrendszert annak érdekében, hogy megfeleljenek a Nemzetközi Polgári Repülési Szervezet (ICAO) nemzetközi szabványainak és ajánlott gyakorlatainak, amelyek a Chicagói Egyezmény 19. függelékében kerültek meghatározásra.
                  
               
                     (5)
                  
                  
                     Minden tervező és gyártó szervezetnek létre kell hoznia egy eseményjelentési rendszert. Ezért a 748/2012/EU rendelet I. mellékletének rendelkezéseit módosítani kell annak biztosítása érdekében, hogy a szervezetek menedzsmentrendszerének részeként létrehozzanak egy eseményjelentési rendszert, és hogy a követelmények összhangban legyenek a 376/2014/EU európai parlamenti és tanácsi rendelet (3) követelményeivel.
                  
               
                     (6)
                  
                  
                     A tervező és gyártó szervezetek számára megfelelő hosszúságú átmeneti időszakot kell biztosítani annak biztosítása érdekében, hogy megfeleljenek az e rendelettel bevezetett új szabályoknak és eljárásoknak.
                  
               
                     (7)
                  
                  
                     A 748/2012/EU rendeletet ezért módosítani kell.
                  
               
                     (8)
                  
                  
                     Az (EU) 2021/699 felhatalmazáson alapuló bizottsági rendelet (4) a 21.B.325. c) pont helyébe lépett annak megállapítása érdekében, hogy a lajstromozó tagállam illetékes hatóságának a 21.B.325. a) és b) pontban említett légialkalmassági bizonyítványon kívül mely esetekben kell a légialkalmassági felülvizsgálati bizonyítványt is kiállítania, figyelembe véve, hogy az 1321/2014/EU bizottsági rendelet (5) M. része vagy ML. része alkalmazandó-e a szóban forgó légi járműre. Az elfogadott szöveg azonban nem foglalkozott megfelelően az új légi járművek esetével. A 748/2012/EU bizottsági rendeletet ezért helyesbíteni kell.
                  
               
                     (9)
                  
                  
                     Az e rendeletben előírt intézkedések összhangban vannak az Európai Repülésbiztonsági Ügynökség által a (EU) 2018/1139 rendelet 76. cikkének (1) bekezdésével összhangban kibocsátott 04/2020. számú véleménnyel (6),
                  
               
                     (10)
                  
                  
                     Az e rendeletben előírt intézkedések összhangban vannak az (EU) 2018/1139 rendelet 127. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            A 748/2012/EU bizottsági rendelet a következőképpen módosul:
            
                        1.
                     
                     
                        A 9. cikk a következő bekezdésekkel egészül ki:
                        
                           „(5)   Az I. melléklet (21. rész) 21.B.225. d) 1. és 2. pontjától eltérve az I. melléklet (21. rész) szerint kibocsátott, érvényes jóváhagyási bizonyítvánnyal rendelkező gyártó szervezetek 2025. március 7-ig korrigálhatják az (EU) 2022/203 bizottsági végrehajtási rendelettel (*1) bevezetett, I. melléklet szerinti követelményeknek való meg nem felelés eseteit.
                           Ha 2025. március 7-ig a szervezet nem korrigálta a meg nem felelések eseteit, a jóváhagyási bizonyítványt részben vagy teljes egészében vissza kell vonni, korlátozni kell vagy fel kell függeszteni.
                        
                        
                           (6)   Az I. melléklet (21. rész) 21.B.125 d) 1. és 2. pontjától eltérve az a szervezet, amely jóváhagyási bizonyítvány nélkül gyárt termékeket, alkatrészeket vagy berendezéseket, és az I. mellékletnek (21. rész) megfelelően kiállított érvényes eseti engedély birtokában van, 2025. március 7-ig korrigálhatja az (EU) 2022/203 bizottsági végrehajtási rendelettel bevezetett, I. melléklet szerinti követelményeknek való meg nem felelés eseteit.
                           Ha 2025. március 7-ig a szervezet nem korrigálta a meg nem felelések eseteit, az eseti engedélyt részben vagy teljes egészében vissza kell vonni, korlátozni kell vagy fel kell függeszteni.
                        
                        
                           (*1)  A Bizottság (EU) 2022/203 végrehajtási rendelete (2022. február 14.) a 748/2012/EU rendeletnek az illetékes hatóságok által létrehozandó vezetési rendszerek és eseményjelentési rendszerek tekintetében történő módosításáról, valamint a 748/2012/EU rendeletnek a légialkalmassági felülvizsgálati bizonyítványok kiállítása tekintetében történő helyesbítéséről (HL L 33, 2022.2.15., 46. o.).”"
                        
                     
                  
                        2.
                     
                     
                        Az I. melléklet e rendelet I. mellékletének megfelelően módosul.
                     
                  
         
            2. cikk
            A 748/2012/EU rendelet I. melléklete e rendelet II. mellékletének megfelelően kerül helyesbítésre.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2023. március 7-től kell alkalmazni, a 2. cikk kivételével, amelyet 2022. március 7-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 14-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 212., 2018.8.22., 1. o.
         
         
            (2)  A Bizottság 748/2012/EU rendelete (2012. augusztus 3.) a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról (HL L 224., 2012.8.21., 1. o.).
         
            (3)  Az Európai Parlament és a Tanács 376/2014/EU rendelete (2014. április 3.) a polgári légi közlekedési események jelentéséről, elemzéséről és nyomon követéséről, valamint a 996/2010/EU európai parlamenti és tanácsi rendelet módosításáról és a 2003/42/EK európai parlamenti és tanácsi irányelv, valamint az 1321/2007/EK bizottsági rendelet és az 1330/2007/EK bizottsági rendelet hatályon kívül helyezéséről (HL L 122., 2014.4.24., 18. o.).
         
            (4)  A Bizottság (EU) 2021/699 felhatalmazáson alapuló rendelete (2020. december 21.) a 748/2012/EU rendeletnek a folyamatos légialkalmasságra vonatkozó utasítások, a karbantartás során használatos alkatrészek gyártása és az elöregedett légi járművekkel kapcsolatos szempontoknak a tanúsítás során történő figyelembevétele tekintetében történő módosításáról és helyesbítéséről (HL L 145., 2021.4.28., 1. o.).
         
            (5)  A Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (HL L 362., 2014.12.17., 1. o.).
         
            (6)  https://www.easa.europa.eu/document-library/opinions
      
      
         
            I. MELLÉKLET
            Az (EU) 748/2012 rendelet I. melléklete 21. rész a következőképpen módosul:
            
                        1.
                     
                     
                        A 21.1. pont helyébe a következő szöveg lép:
                        „21.1.   Illetékes hatóság
                        
                        E melléklet alkalmazásában az illetékes hatóság:
                        
                                    a)
                                 
                                 
                                    az A. szakasz A. alrésze vonatkozásában:
                                    
                                                1.
                                             
                                             
                                                a tervező szervezetek esetében az Ügynökség;
                                             
                                          
                                                2.
                                             
                                             
                                                azon gyártó szervezetek esetében, amelyek székhelye olyan területen található, amelyért a nemzetközi polgári repülésről szóló, 1944. december 7-én Chicagóban aláírt egyezmény (a továbbiakban: Chicagói Egyezmény) értelmében valamely tagállam felel, az adott tagállam által kijelölt hatóság, vagy az (EU) 2018/1139 rendelet 64. cikkének megfelelően egy másik tagállam által kijelölt hatóság, vagy ha ezt a felelősségi kört az (EU) 2018/1139 rendelet 64. vagy 65. cikkével összhangban az Ügynökségre ruházták át, az Ügynökség által kijelölt hatóság;
                                             
                                          
                                                3.
                                             
                                             
                                                azon gyártó szervezetek esetében, amelyek székhelye a Chicagói Egyezmény értelmében valamely tagállam felelősségi körébe tartozó területen kívül található, az Ügynökség;
                                             
                                          
                              
                                    b)
                                 
                                 
                                    az A. szakasz B., D., E., J., K., M., O. és Q. alrésze vonatkozásában az Ügynökség;
                                 
                              
                                    c)
                                 
                                 
                                    az A. szakasz F. és G. alrésze vonatkozásában:
                                    
                                                1.
                                             
                                             
                                                azon természetes vagy jogi személyek esetében, amelyek székhelye olyan területen található, amelyért a Chicagói Egyezmény értelmében valamely tagállam felel, az adott tagállam által kijelölt hatóság, vagy az (EU) 2018/1139 rendelet 64. cikkének megfelelően egy másik tagállam által kijelölt hatóság, vagy ha ezt a felelősségi kört az (EU) 2018/1139 rendelet 64. vagy – a G. alrész vonatkozásában – 65. cikkével összhangban az Ügynökségre ruházták át, az Ügynökség által kijelölt hatóság;
                                             
                                          
                                                2.
                                             
                                             
                                                azon természetes vagy jogi személyek esetében, amelyek székhelye a Chicagói Egyezmény értelmében valamely tagállam felelősségi körébe tartozó területen kívül található, az Ügynökség;
                                             
                                          
                              
                                    d)
                                 
                                 
                                    az A. szakasz H. és I. alrésze vonatkozásában az azon tagállam által kijelölt hatóság, ahol a légi járművet lajstromozták vagy lajstromozni fogják:
                                 
                              
                                    e)
                                 
                                 
                                    az A. szakasz P. alrésze vonatkozásában:
                                    
                                                1.
                                             
                                             
                                                a tagállamok valamelyikében lajstromozott légi járművek esetében a lajstromozó tagállam által kijelölt hatóság;
                                             
                                          
                                                2.
                                             
                                             
                                                nem lajstromozott légi jármű esetében az azon tagállam által kijelölt hatóság, amely előírta az azonosító jelet;
                                             
                                          
                                                3.
                                             
                                             
                                                a repülési feltételeknek a terv biztonsági szintjével kapcsolatban álló jóváhagyása tekintetében az Ügynökség.”
                                             
                                          
                              
                  
                        2.
                     
                     
                        A szöveg a következő 21.2. ponttal egészül ki:
                        „21.2.   Alkalmazási kör
                        
                        E melléklet A. szakasza az e melléklet értelmében kiállított vagy kiállítandó bizonyítvány kérelmezőjének vagy jogosultjának a jogait és kötelezettségeit meghatározó a rendelkezéseket állapítja meg.
                        E melléklet B. szakasza megállapítja a tanúsítási, felügyeleti és végrehajtási feladatok elvégzésének feltételeit, valamint az e melléklet A. szakaszának végrehajtásáért felelős illetékes hatóság által teljesítendő, az adminisztratív és a menedzsmentrendszerre vonatkozó követelményeket.”
                     
                  
                        3.
                     
                     
                        A 21.B.5. pontot el kell hagyni.
                     
                  
                        4.
                     
                     
                        A szöveg a következő 21.B.10 és 21.B.15. ponttal egészül ki:
                        „21.B.10.   Felügyeleti dokumentáció
                        
                        Az illetékes hatóságnak az érintett személyek számára biztosítania kell minden jogszabályi határozatot, előírást, szabályt, törvényt, műszaki kiadványt és vonatkozó dokumentumot, hogy azok végre tudják hajtani feladataikat, és teljesíteni tudják kötelezettségeiket.
                        21.B.15.   Az Ügynökség tájékoztatása
                        
                        
                                    a)
                                 
                                 
                                    A tagállam illetékes hatóságának 30 napon belül értesítenie kell az Ügynökséget, ha a tudomására jut, hogy az (EU) 2018/1139 rendelet, valamint az ahhoz kapcsolódó felhatalmazáson alapuló és végrehajtási jogi aktusok végrehajtása tekintetében jelentős probléma merül fel.
                                 
                              
                                    b)
                                 
                                 
                                    A 376/2014/EU európai parlamenti és tanácsi rendelet, valamint annak felhatalmazáson alapuló és végrehajtási jogi aktusai sérelme nélkül az illetékes tagállami hatóság a lehető leghamarabb az Ügynökség rendelkezésére bocsátja a 376/2014/EU rendelet 6. cikkének (6) bekezdése értelmében a nemzeti adatbázisban tárolt eseményjelentésekből származó, a repülésbiztonság szempontjából jelentős információkat.”
                                 
                              
                  
                        5.
                     
                     
                        A 21.B.20. pont helyébe a következő szöveg lép:
                        „21.B.20.   Haladéktalan reagálás a repülésbiztonsági problémákra
                        
                        
                                    a)
                                 
                                 
                                    A 376/2014/EU európai parlamenti és tanácsi rendelet, valamint annak felhatalmazáson alapuló és végrehajtási jogi aktusai sérelme nélkül az illetékes hatóságnak létre kell hoznia egy rendszert a repülésbiztonsággal kapcsolatos információk megfelelő szintű gyűjtésére, elemzésére és terjesztésére.
                                 
                              
                                    b)
                                 
                                 
                                    Az Ügynökségnek létre kell hoznia egy rendszert a repülésbiztonságra vonatkozóan részére megküldött lényeges információk megfelelő szintű elemzésére, és haladéktalanul tájékoztatnia kell mindenről – ideértve az ajánlásokat és a végrehajtandó kiigazító intézkedéseket – a tagállamok illetékes hatóságát és a Bizottságot annak érdekében, hogy azok időben megoldást találhassanak az (EU) 2018/1139 rendeletnek és annak felhatalmazáson alapuló és végrehajtási jogi aktusainak hatálya alá eső termékeket, alkatrészeket, berendezéseket, személyeket és szervezeteket érintő repülésbiztonsági problémákra.
                                 
                              
                                    c)
                                 
                                 
                                    Az a) és b) pontban említett információk kézhezvétele után az illetékes hatóságnak meg kell tennie a szükséges intézkedéseket a repülésbiztonsági problémák elhárítására.
                                 
                              
                                    d)
                                 
                                 
                                    Az illetékes hatóságnak haladéktalanul értesítenie kell a c) pont alapján hozott intézkedésekről minden olyan személyt és szervezetet, akinek/amelynek az (EU) 2018/1139/EK rendeletnek, valamint annak felhatalmazáson alapuló és végrehajtási jogi aktusainak értelmében meg kell felelnie ezen intézkedéseknek. Az illetékes tagállami hatóságnak értesítenie kell az intézkedésekről az Ügynökséget is, valamint ha közös fellépésre van szükség, akkor a többi érintett tagállamot is.”
                                 
                              
                  
                        6.
                     
                     
                        A 21.B.25. pont helyébe a következő szöveg lép:
                        „21.B.25.   Menedzsmentrendszer
                        
                        
                                    a)
                                 
                                 
                                    Az illetékes hatóságnak fel kell állítania és fenn kell tartania egy menedzsmentrendszert, amely legalább a következőket tartalmazza:
                                    
                                                1.
                                             
                                             
                                                a szervezetet, valamint annak az (EU) 2018/1139 rendeletnek és annak felhatalmazáson alapuló és végrehajtási jogi aktusainak való megfelelés céljából használt eszközeit és módszereit leíró dokumentált irányelvek és eljárások. Az eljárásokat naprakészen kell tartani, és azok alapvető munkadokumentumként szolgálnak az adott illetékes hatóságon belül minden kapcsolódó feladathoz;
                                             
                                          
                                                2.
                                             
                                             
                                                elegendő számú személyzet az illetékes hatóság feladatainak végrehajtásához és kötelezettségeinek teljesítéséhez. Hatályban kell lennie egy olyan rendszernek, amely tervezhetővé teszi a személyzet rendelkezésre állását, így biztosítva az összes feladat megfelelő szintű ellátását;
                                             
                                          
                                                3.
                                             
                                             
                                                olyan személyzet, amely képesítéssel rendelkezik a rá ruházott feladatok végrehajtására, rendelkezik a szükséges tudással és tapasztalattal, valamint kezdeti, majd szinten tartó képzésben részesül, ami biztosítja folyamatos alkalmasságát;
                                             
                                          
                                                4.
                                             
                                             
                                                megfelelő létesítmények és irodák a személyzet számára a ráruházott feladatok ellátásához;
                                             
                                          
                                                5.
                                             
                                             
                                                a menedzsmentrendszer vonatkozó követelményeknek való megfelelését és az eljárások – köztük a létrehozandó belső ellenőrzési folyamat és a repülésbiztonsági kockázatkezelési eljárások – helytállóságát figyelemmel kísérő funkció. A megfelelés-ellenőrzésnek része egy visszajelző rendszer is, amely segítségével az ellenőrzések során tett, a meg nem felelésre vonatkozó megállapításokat lehet jelenteni az illetékes hatóság felső vezetésének, biztosítva ezzel a szükséges kiigazító intézkedések meghozatalát;
                                             
                                          
                                                6.
                                             
                                             
                                                olyan személy vagy csoport, aki/amely felelősséggel tartozik az illetékes hatóság felső vezetésének a megfelelés-ellenőrzésért.
                                             
                                          
                              
                                    b)
                                 
                                 
                                    Az illetékes hatóságnak minden tevékenységi területén – a menedzsmentrendszert is beleértve – ki kell jelölnie egy vagy több személyt, aki teljeskörű felelősséggel tartozik a vonatkozó feladat(ok) irányításáért.
                                 
                              
                                    c)
                                 
                                 
                                    Az illetékes hatóságnak ki kell alakítania a többi érintett illetékes hatósággal az összes szükséges információ kölcsönös cseréjében való részvételhez és az egymás segítéséhez szükséges eljárásokat, függetlenül attól, hogy az információk ugyanabból a tagállamból vagy más tagállamokból származnak-e, beleértve a következőkre vonatkozó információkat:
                                    
                                                1.
                                             
                                             
                                                a valamely tagállam területén tevékenységet folytató, de egy másik tagállam illetékes hatósága vagy az Ügynökség által tanúsított személyek és szervezetek felügyeletének eredményeként felmerült valamennyi szabálytalanság és az azok nyomán meghozott intézkedések;
                                             
                                          
                                                2.
                                             
                                             
                                                a 21.A.3A. pontban előírt kötelező és önkéntes eseményjelentésekből származó információk.
                                             
                                          
                              
                                    d)
                                 
                                 
                                    A tagállam illetékes hatóságának menedzsmentrendszeréhez kapcsolódó eljárásoknak és azok módosításainak egy példányát egységesítés céljából elérhetővé kell tenni az Ügynökség részére.”
                                 
                              
                  
                        7.
                     
                     
                        A 21.B.30. pont helyébe a következő szöveg lép:
                        „21.B.30.   Minősített szervezetekre ruházott feladatok
                        
                        
                                    a)
                                 
                                 
                                    Az illetékes hatóság az (EU) 2018/1139 rendelet, valamint annak felhatalmazáson alapuló és végrehajtási jogi aktusai hatálya alá tartozó termékek és alkatrészek, valamint szervezetek első jogosításával, illetve folyamatos felügyeletével kapcsolatos feladatokat átruházhatja minősített szervezetekre. A feladatok kiosztásakor az illetékes hatóságnak gondoskodnia kell a következők meglétéről:
                                    
                                                1.
                                             
                                             
                                                olyan hatályos rendszer, amelynek segítségével első alkalommal, majd pedig folyamatosan értékelni lehet azt, hogy a minősített szervezet megfelel-e az (EU) 2018/1139 rendelet VI. mellékletének. Ezt a rendszert és az értékelések során kapott eredményeket dokumentálni kell;
                                             
                                          
                                                2.
                                             
                                             
                                                egy, a minősített szervezettel írásban kötött, mindkét fél részéről a megfelelő vezetői szinten jóváhagyott megállapodásról, amely rendelkezik a következőkről:
                                                
                                                            i.
                                                         
                                                         
                                                            az elvégzendő feladatok;
                                                         
                                                      
                                                            ii.
                                                         
                                                         
                                                            a benyújtandó nyilatkozatok, jelentések és nyilvántartások;
                                                         
                                                      
                                                            iii.
                                                         
                                                         
                                                            a feladatok végrehajtásához szükséges műszaki feltételek;
                                                         
                                                      
                                                            iv.
                                                         
                                                         
                                                            a kapcsolódó felelősségi körök;
                                                         
                                                      
                                                            v.
                                                         
                                                         
                                                            a feladatok végrehajtása során a felek tudomására jutott információk védelme.
                                                         
                                                      
                                          
                              
                                    b)
                                 
                                 
                                    Az illetékes hatóságnak biztosítania kell, hogy a 21.B.25. a) 5. pont szerint létrehozott belső ellenőrzési eljárás és biztonsági kockázatkezelési eljárás kiterjedjen a minősített szervezet által a nevében végrehajtott valamennyi, jogosítással és folyamatos felügyelettel kapcsolatos feladatra.”
                                 
                              
                  
                        8.
                     
                     
                        A 21.B.35. pont helyébe a következő szöveg lép:
                        „21.B.35.   Változások a menedzsmentrendszerben
                        
                        
                                    a)
                                 
                                 
                                    Az illetékes hatóságnak fenn kell tartania egy olyan hatályos rendszert, amely azonosítja az illetékes hatóságnak az (EU) 2018/1139 rendelet és annak felhatalmazáson alapuló és végrehajtási jogi aktusai szerinti feladatainak végrehajtásával és kötelességeinek teljesítésével kapcsolatos képességeit érintő változásokat. Ennek a rendszernek lehetővé kell tennie, hogy az illetékes hatóság megtegye a szükséges intézkedéseket annak biztosítása érdekében, hogy menedzsmentrendszere a kívánalmaknak megfelelő és hatékony maradjon.
                                 
                              
                                    b)
                                 
                                 
                                    Az illetékes hatóságnak naprakészen kell tartania menedzsmentrendszerét, hogy az tükrözze az (EU) 2018/1139 rendeletnek és annak felhatalmazáson alapuló és végrehajtási jogi aktusainak a változásait, és ezáltal biztosítani tudja annak hatékony végrehajtását.
                                 
                              
                                    c)
                                 
                                 
                                    A tagállam illetékes hatóságának értesítenie kell az Ügynökséget azon képességeinek megváltozásáról, amelyek az (EU) 2018/1139 rendelet és annak felhatalmazáson alapuló és végrehajtási jogi aktusai szerinti feladatainak végrehajtásával és kötelességeinek teljesítésével kapcsolatosak.”
                                 
                              
                  
                        9.
                     
                     
                        A 21.B.40. pontot el kell hagyni.
                     
                  
                        10.
                     
                     
                        A 21.B.45. pontot el kell hagyni.
                     
                  
                        11.
                     
                     
                        A 21.B.55. pont helyébe a következő szöveg lép:
                        „21.B.55.   Nyilvántartások vezetése
                        
                        
                                    a)
                                 
                                 
                                    Az illetékes hatóság kialakít egy nyilvántartási rendszert, amely lehetővé teszi az alábbiak megfelelő tárolását, hozzáférhetőségét és megbízható nyomonkövethetőségét:
                                    
                                                1.
                                             
                                             
                                                a menedzsmentrendszer dokumentált irányelvei és eljárásai;
                                             
                                          
                                                2.
                                             
                                             
                                                a személyzet képzésére, minősítésére és engedélyeire vonatkozó adatok;
                                             
                                          
                                                3.
                                             
                                             
                                                a feladatok kiosztása, beleértve a 21.B.30. pontban előírt elemeket, valamint a kiosztott feladatok részletes adatait is;
                                             
                                          
                                                4.
                                             
                                             
                                                a tanúsított szervezetek tanúsítási eljárásai és folyamatos felügyelete, ideértve:
                                                
                                                            i.
                                                         
                                                         
                                                            a bizonyítvány, a jóváhagyás, az engedély és az eseti engedély iránti kérelmet;
                                                         
                                                      
                                                            ii.
                                                         
                                                         
                                                            az illetékes hatóság folyamatos felügyeleti programját, beleértve az összes értékelési, ellenőrzési és vizsgálati bejegyzést;
                                                         
                                                      
                                                            iii.
                                                         
                                                         
                                                            a kiadott bizonyítványokat, jóváhagyásokat, engedélyeket és eseti engedélyeket, beleértve azok bármely módosítását is;
                                                         
                                                      
                                                            iv.
                                                         
                                                         
                                                            a felügyeleti program másolatát az esedékes, illetve már elvégzett auditok felsorolásával;
                                                         
                                                      
                                                            v.
                                                         
                                                         
                                                            valamennyi hivatalos levélváltás másolatát;
                                                         
                                                      
                                                            vi.
                                                         
                                                         
                                                            a bizonyítvány, a jóváhagyási engedély vagy az eseti engedély kiállítására vagy fenntartására vonatkozó ajánlásokat, a szabálytalanságok és a szervezetek által a szabálytalanságok lezárása érdekében tett intézkedések részleteit, beleértve a lezárás időpontját, a végrehajtási intézkedéseket és az észrevételeket;
                                                         
                                                      
                                                            vii.
                                                         
                                                         
                                                            a 21.B.120. d), 21.B.221 c) vagy 21.B.431 c) pont szerinti bármely más illetékes hatóság által kiadott értékelési, ellenőrzési és vizsgálati jelentéseket;
                                                         
                                                      
                                                            viii.
                                                         
                                                         
                                                            a szervezet valamennyi részletes ismertetését, kézikönyvét és használati utasítását, és azok módosításait;
                                                         
                                                      
                                                            ix.
                                                         
                                                         
                                                            az illetékes hatóság által jóváhagyott minden más dokumentum másolatát;
                                                         
                                                      
                                          
                                                5.
                                             
                                             
                                                megfelelőségi nyilatkozatok (52. számú EASA-űrlap, lásd VIII. függelék) és üzemképességi tanúsítványok (1. számú EASA-űrlap, lásd az I. függeléket), amelyeket olyan szervezetek esetében hitelesített, amelyek a gyártó szervezet e melléklet A. szakaszának F. alrésze szerinti jóváhagyási bizonyítványa nélkül gyártanak termékeket, alkatrészeket vagy berendezéseket.
                                             
                                          
                              
                                    b)
                                 
                                 
                                    Az illetékes hatóság a nyilvántartásban feltünteti a következőket:
                                    
                                                1.
                                             
                                             
                                                az alternatív megfelelési módozatok használatát alátámasztó dokumentumok;
                                             
                                          
                                                2.
                                             
                                             
                                                a 21.B.15. pont szerinti repülésbiztonsági információk és nyomonkövetési intézkedések;
                                             
                                          
                                                3.
                                             
                                             
                                                védintézkedések és rugalmassági rendelkezések alkalmazása az (EU) 2018/1139 rendelet 70. cikkével, 71. cikkének (1) bekezdésével és 76. cikkének (4) bekezdésével összhangban.
                                             
                                          
                              
                                    c)
                                 
                                 
                                    Az illetékes hatóságnak jegyzéket kell vezetnie az általa kibocsátott összes bizonyítványról, jóváhagyásról, engedélyről és eseti engedélyről.
                                 
                              
                                    d)
                                 
                                 
                                    Az a), b) és c) pontban említett valamennyi bejegyzést a vonatkozó adatvédelmi törvények értelmében legalább 5 évig kell megőrizni.
                                 
                              
                                    e)
                                 
                                 
                                    Az a), b) és c) pontban említett valamennyi bejegyzést kérésre egy másik tagállam illetékes hatósága vagy az Ügynökség rendelkezésére kell bocsátani.”
                                 
                              
                  
                        12.
                     
                     
                        A 21.B.60. pontot el kell hagyni.
                     
                  
                        13.
                     
                     
                        A szöveg a következő 21.B.65. ponttal egészül ki:
                        „21.B.65.   Felfüggesztés, korlátozás és visszavonás
                        
                        Az illetékes hatóság köteles:
                        
                                    a)
                                 
                                 
                                    felfüggeszteni a bizonyítványt, jóváhagyást, repülési engedélyt, engedélyt vagy eseti engedélyt, ha úgy ítéli meg, hogy alapos okkal van szükség ilyen intézkedésre a légi jármű biztonságát fenyegető hiteles veszély megelőzése érdekében;
                                 
                              
                                    b)
                                 
                                 
                                    felfüggeszteni, visszavonni vagy korlátozni a bizonyítványt, jóváhagyást, repülési engedélyt, engedélyt vagy eseti engedélyt, ha a 21.B.125., 21.B.225. vagy 21.B.433. pont értelmében ilyen intézkedésre van szükség;
                                 
                              
                                    c)
                                 
                                 
                                    felfüggeszteni vagy visszavonni a légialkalmassági bizonyítványt vagy zajbizonyítványt, ha bizonyíték merül fel arra vonatkozóan, hogy a 21.A.181. a) pontban vagy a 21.A.211. a) pontban meghatározott feltételek némelyike nem teljesül;
                                 
                              
                                    d)
                                 
                                 
                                    a bizonyítványt, jóváhagyást, repülési engedélyt, engedélyt vagy eseti engedélyt részben vagy egészben felfüggeszteni vagy korlátozni, ha az illetékes hatóság által nem befolyásolható, előre nem látható körülmények megakadályozzák az ellenőreit abban, hogy a felügyeleti tervezési ciklus során ellássák felügyeleti feladataikat.”
                                 
                              
                  
                        14.
                     
                     
                        A szöveg a következő 21.B.115. ponttal egészül ki:
                        „21.B.115.   A megfelelés módozatai
                        
                        
                                    a)
                                 
                                 
                                    Az Ügynökségnek ki kell dolgoznia a megfelelés elfogadható módozatait, amelyek az (EU) 2018/1139 rendeletnek, valamint az ahhoz kapcsolódó felhatalmazáson alapuló és végrehajtási jogi aktusoknak való megfelelés céljából alkalmazhatók.
                                 
                              
                                    b)
                                 
                                 
                                    Az e rendeletnek való megfelelés céljából alternatív megfelelési módozatok is alkalmazhatók.
                                 
                              
                                    c)
                                 
                                 
                                    Az illetékes hatóságoknak tájékoztatniuk kell az Ügynökséget a felügyeletük alá tartozó szervezetek által vagy saját maguk által az e rendeletnek való megfelelés céljából alkalmazott alternatív megfelelési módozatokról.”
                                 
                              
                  
                        15.
                     
                     
                        A 21.B.120. pont helyébe a következő szöveg lép:
                        „21.B.120.   Első tanúsítási eljárás
                        
                        
                                    a)
                                 
                                 
                                    Az egyes termékek, alkatrészek és berendezések megfelelőségének igazolására szolgáló eseti engedély kiállítása iránti kérelem kézhezvételekor az illetékes hatóság ellenőrzi, hogy a kérelmező teljesíti-e a vonatkozó követelményeket.
                                 
                              
                                    b)
                                 
                                 
                                    Az illetékes hatóságnak nyilvántartásba kell vennie minden dokumentált szabálytalanságot, a lezáró intézkedéseket, valamint az eseti engedély kiállítására vonatkozó ajánlásokat.
                                 
                              
                                    c)
                                 
                                 
                                    Az illetékes hatóságnak írásban meg kell erősítenie a kérelmező ellenőrzése során megállapított valamennyi szabálytalanságot. Az első tanúsításkor az eseti engedély kiállítása előtt az illetékes hatóság számára kielégítő módon ki kell igazítani az összes szabálytalanságot.
                                 
                              
                                    d)
                                 
                                 
                                    Miután meggyőződött arról, hogy a kérelmező teljesíti a vonatkozó követelményeket, az illetékes hatóság kiállítja az eseti engedélyt (65. számú EASA-űrlap, lásd a XI. függeléket).
                                 
                              
                                    e)
                                 
                                 
                                    Az eseti engedélynek tartalmaznia kell az engedély hatályát, a lejárat napját és adott esetben a megfelelő korlátozásokat.
                                 
                              
                                    f)
                                 
                                 
                                    Az eseti engedély időbeli hatálya nem haladhatja meg az 1 évet.”
                                 
                              
                  
                        16.
                     
                     
                        A 21.B.125. pont helyébe a következő szöveg lép:
                        „21.B.125.   Szabálytalanságok és kiigazító intézkedések; észrevételek
                        
                        
                                    a)
                                 
                                 
                                    Az illetékes hatóságnak rendelkeznie kell egy rendszerrel a szabálytalanságok repülésbiztonsági jelentőségük szempontjából való elemzésére.
                                 
                              
                                    b)
                                 
                                 
                                    Az illetékes hatóságnak 1. szintű szabálytalanságnak kell minősítenie bármilyen, az (EU) 2018/1139 rendelet és annak felhatalmazáson alapuló és végrehajtási jogi aktusaiban előírt követelményeknek, a szervezet eljárásainak és kézikönyveinek, illetve az eseti engedély feltételeinek való olyan jelentős meg nem felelést, amely csökkenti vagy súlyosan veszélyezteti a repülésbiztonságot.
                                    Az 1. szintű szabálytalanságok közé továbbá az alábbiak tartoznak:
                                    
                                                1.
                                             
                                             
                                                nem biztosított az illetékes hatóság részére a 21.A.9. pont szerinti hozzáférés a szervezet létesítményeihez normál munkaidőben, két írásos kérelmezést követően sem;
                                             
                                          
                                                2.
                                             
                                             
                                                az eseti engedély megszerzése vagy érvényességének fenntartása a benyújtott okirati bizonyíték meghamisításával történt; valamint
                                             
                                          
                                                3.
                                             
                                             
                                                bizonyíték van arra, hogy az eseti engedélyt törvénysértő tevékenységre vagy csalásra használják.
                                             
                                          
                              
                                    c)
                                 
                                 
                                    Az illetékes hatóságnak 2. szintű szabálytalanságnak kell minősítenie bármilyen, az (EU) 2018/1139 rendelet, valamint annak felhatalmazáson alapuló és végrehajtási jogi aktusaiban előírt követelményeknek, a szervezet eljárásainak és kézikönyveinek, illetve az eseti engedély feltételeinek való olyan meg nem felelést, amely nem minősül 1. szintű szabálytalanságnak.
                                 
                              
                                    d)
                                 
                                 
                                    Ha az illetékes hatóság a felügyelet során vagy egyéb úton szabálytalanságot állapít meg az (EU) 2018/1139 rendelet, valamint annak felhatalmazáson alapuló és végrehajtási jogi aktusai által megkövetelt minden egyéb tevékenység sérelme nélkül, írásban kell tájékoztatnia a szervezetet a szabálytalanságról, és kiigazító intézkedéseket kell kérnie a feltárt meg nem felelés(ek) megszüntetésére. Ha egy 1. szintű szabálytalanság közvetlenül egy légi járműre vonatkozik, az illetékes hatóságnak tájékoztatnia kell a légi jármű lajstromozása szerinti tagállam illetékes hatóságát.
                                    
                                                1.
                                             
                                             
                                                1. szintű szabálytalanságok esetén az illetékes hatóságnak azonnali és megfelelő intézkedéseket kell hoznia az érintett szervezet tevékenységének betiltása vagy korlátozása, illetve ha szükséges, az 1. szintű szabálytalanság mértékétől függően a szervezet bizonyítványának mindaddig történő visszavonása, illetve részben vagy teljes mértékben történő korlátozása vagy felfüggesztése érdekében, amíg a szervezet sikeresen végre nem hajtotta a szükséges kiigazító intézkedéseket.
                                             
                                          
                                                2.
                                             
                                             
                                                2. szintű szabálytalanságok esetén az illetékes hatóság:
                                                
                                                            i.
                                                         
                                                         
                                                            a szervezet részére a kiigazító intézkedések végrehajtására a szabálytalanság jellegének megfelelő időszakot biztosít, amely először semmiképp nem lehet több 3 hónapnál. Az időszaknak a szabálytalansággal kapcsolatos azon írásbeli értesítés napjától kell kezdődnie, amelyben az illetékes hatóság kiigazító intézkedést kér a megállapított meg nem felelés kezelésére. Ezen időszak végén és a szabálytalanság jellegétől függően az illetékes hatóság meghosszabbíthatja a 3 hónapos időszakot, feltéve, hogy az illetékes hatósággal megállapodás született egy kiigazító intézkedési tervről;
                                                         
                                                      
                                                            ii.
                                                         
                                                         
                                                            értékeli a szervezet által javasolt kiigazító intézkedési tervet és végrehajtási tervet, és ha az értékelés eredménye az, hogy azok elegendőek a meg nem felelés(ek) kiküszöbölésére, elfogadja azokat;
                                                         
                                                      
                                                            iii.
                                                         
                                                         
                                                            amennyiben a szervezet nem nyújt be elfogadható kiigazító intézkedési tervet, vagy nem hajtja végre a kiigazító intézkedéseket az illetékes hatóság által elfogadott vagy meghosszabbított határidőig, a szabálytalanságot 1. szintre kell emelni, és meg kell hozni az f) 1. pont i. alpontjában leírt intézkedéseket.
                                                         
                                                      
                                          
                              
                                    e)
                                 
                                 
                                    Az illetékes hatóság észrevételeket tehet a következő, nem 1. vagy 2. szintű szabálytalanságnak minősülő esetek bármelyikével kapcsolatban:
                                    
                                                1.
                                             
                                             
                                                minden olyan darab esetében, amelynek teljesítményét eredménytelennek értékelték;
                                             
                                          
                                                2.
                                             
                                             
                                                ha megállapítást nyert, hogy egy darab a b) vagy a c) pont szerinti meg nem felelést okozhat;
                                             
                                          
                                                3.
                                             
                                             
                                                amikor a szervezet általános repülésbiztonsági teljesítménye szempontjából fontos javaslatok vagy fejlesztések merülnek fel.
                                             
                                          Az e pont alapján kiadott észrevételeket írásban kell közölni a szervezettel, és az illetékes hatóságnak nyilvántartásba kell vennie azokat.”
                                 
                              
                  
                        17.
                     
                     
                        A 21.B.130., a 21.B.145. és a 21.B.150. pontot el kell hagyni.
                     
                  
                        18.
                     
                     
                        A szöveg a következő 21.B.215. ponttal egészül ki:
                        „21.B.215.   A megfelelés módozatai
                        
                        
                                    a)
                                 
                                 
                                    Az Ügynökségnek ki kell dolgoznia a megfelelés elfogadható módozatait, amelyek az (EU) 2018/1139 rendeletnek, valamint az ahhoz kapcsolódó felhatalmazáson alapuló és végrehajtási jogi aktusoknak való megfelelés céljából alkalmazhatók.
                                 
                              
                                    b)
                                 
                                 
                                    Az e rendeletnek való megfelelés céljából alternatív megfelelési módozatok is alkalmazhatók.
                                 
                              
                                    c)
                                 
                                 
                                    Az illetékes hatóságoknak tájékoztatniuk kell az Ügynökséget a felügyeletük alá tartozó szervezetek által vagy saját maguk által az e rendeletnek való megfelelés céljából alkalmazott alternatív megfelelési módozatokról.”
                                 
                              
                  
                        19.
                     
                     
                        A 21.B.220. pont helyébe a következő szöveg lép:
                        „21.B.220.   Első tanúsítási eljárás
                        
                        
                                    a)
                                 
                                 
                                    Amikor egy gyártó szervezet jóváhagyási bizonyítványának első alkalommal történő kiadására irányuló kérelmet kap, az illetékes hatóságnak ellenőriznie kell, hogy a kérelmező teljesíti-e a vonatkozó követelményeket.
                                 
                              
                                    b)
                                 
                                 
                                    Az első tanúsításra irányuló vizsgálat során legalább egyszer megbeszélést kell tartani a kérelmező felelős vezetőjével annak biztosítása érdekében, hogy az adott személy tisztában legyen a szerepével és elszámoltathatóságával.
                                 
                              
                                    c)
                                 
                                 
                                    Az illetékes hatóságnak nyilvántartásba kell vennie minden dokumentált szabálytalanságot, a lezáró intézkedéseket, valamint a gyártó szervezet jóváhagyási bizonyítványának kiállítására vonatkozó ajánlásokat.
                                 
                              
                                    d)
                                 
                                 
                                    Az illetékes hatóságnak írásban meg kell erősítenie a kérelmező ellenőrzése során megállapított valamennyi szabálytalanságot. Az első tanúsításkor a bizonyítvány kiállítása előtt az illetékes hatóságot kielégítő módon ki kell igazítani az összes szabálytalanságot.
                                 
                              
                                    e)
                                 
                                 
                                    Miután meggyőződött arról, hogy a kérelmező teljesíti a vonatkozó követelményeket, az illetékes hatóság kiállítja a gyártó szervezet jóváhagyási bizonyítványát (55. számú EASA-űrlap, lásd a X. függeléket).
                                 
                              
                                    f)
                                 
                                 
                                    A bizonyítvány hivatkozási számát az 55. számú EASA-űrlapon az Ügynökség által meghatározott módon tüntetik fel.
                                 
                              
                                    g)
                                 
                                 
                                    A bizonyítványt korlátlan időtartamra kell kiállítani. A jogosultságokat és azon tevékenységi köröket, amelyekre a szervezet jogosult, ideértve az esetleges korlátozásokat is, a bizonyítványhoz csatolt jóváhagyási feltételekben kell megadni.”
                                 
                              
                  
                        20.
                     
                     
                        A szöveg a következő 21.B.221. és 21.B.222. ponttal egészül ki:
                        „21.B.221.   Felügyeleti elvek
                        
                        
                                    a)
                                 
                                 
                                    Az illetékes hatóságnak ellenőriznie kell a következőket:
                                    
                                                1.
                                             
                                             
                                                a gyártó szervezet jóváhagyási bizonyítványának kiállítását megelőzően a szervezetekre vonatkozó követelményeknek való megfelelés;
                                             
                                          
                                                2.
                                             
                                             
                                                az általa minősített szervezetek folyamatos megfelelése a rájuk vonatkozó követelményeknek;
                                             
                                          
                                                3.
                                             
                                             
                                                az illetékes hatóság által a 21.B.20. c) és d) ponttal összhangban előírt megfelelő repülésbiztonsági intézkedések végrehajtása;
                                             
                                          
                              
                                    b)
                                 
                                 
                                    az ellenőrzéssel szemben támasztott követelmények:
                                    
                                                1.
                                             
                                             
                                                olyan dokumentációnak kell kísérnie, amelyet kifejezetten arra szántak, hogy útmutatást nyújtson a felügyeletért felelős személyeknek feladataik végrehajtásához;
                                             
                                          
                                                2.
                                             
                                             
                                                tájékoztatnia kell az érintett szervezeteket a felügyeleti tevékenységek eredményeiről;
                                             
                                          
                                                3.
                                             
                                             
                                                értékeléseken, auditokon, vizsgálatokon, valamint szükség esetén előre be nem jelentett vizsgálatokon kell alapulnia;
                                             
                                          
                                                4.
                                             
                                             
                                                amennyiben további intézkedésekre van szükség – beleértve a 21.B.225. pontban előírt intézkedéseket is –, ezt alátámasztó bizonyítékokat kell szolgáltatnia az illetékes hatóság részére.
                                             
                                          
                              
                                    c)
                                 
                                 
                                    Az illetékes hatóságnak meg kell állapítania az a) és b) pont szerinti felügyelet hatókörét, figyelembe véve a múltbeli felügyeleti tevékenységek eredményeit és a repülésbiztonsági prioritásokat.
                                 
                              
                                    d)
                                 
                                 
                                    Ha egy szervezet létesítményei egynél több tagállamban találhatók, a 21.1. pont szerinti illetékes hatóság beleegyezhet abba, hogy a felügyeleti tevékenységeket a létesítmények helye szerinti tagállamok illetékes hatóságai hajtsák végre, vagy – a Chicagói Egyezmény értelmében a tagállamok felelősségi körébe tartozó területen kívül található létesítmények esetében – az Ügynökség végezze el. Az ilyen megegyezés hatálya alá eső szervezeteket tájékoztatni kell a megegyezés meglétéről és hatóköréről.
                                 
                              
                                    e)
                                 
                                 
                                    Minden olyan felügyeleti tevékenység esetében, amelyet a szervezet székhelye szerinti tagállamtól eltérő tagállamban található létesítményekben végeznek, a 21.1. pontban meghatározott illetékes hatóság a létesítmények helyszíni ellenőrzése vagy vizsgálata előtt tájékoztatja az adott tagállam illetékes hatóságát.
                                 
                              
                                    f)
                                 
                                 
                                    Az illetékes hatóság összegyűjti és feldolgozza a felügyeleti tevékenységek elvégzéséhez szükségesnek ítélt információkat.
                                 
                              21.B.222.   Felügyeleti program
                        
                        
                                    a)
                                 
                                 
                                    Az illetékes hatóságnak ki kell alakítania és fenn kell tartania egy olyan felügyeleti programot, amely kiterjed a 21.B.221. a) pontban előírt felügyeleti tevékenységekre.
                                 
                              
                                    b)
                                 
                                 
                                    A felügyeleti programnak figyelembe kell vennie a szervezet egyedi jellegét, tevékenységének összetettségét, a korábbi tanúsítási és/vagy felügyeleti tevékenységek eredményeit, és a kapcsolódó kockázatok értékelésén kell alapulnia. A felügyeleti programnak minden felügyelet-tervezési ciklusban tartalmaznia kell a következőket:
                                    
                                                1.
                                             
                                             
                                                értékelések, auditok és vizsgálatok, beleértve adott esetben a következőket:
                                                
                                                            i.
                                                         
                                                         
                                                            a menedzsmentrendszerre vonatkozó értékelések és folyamatellenőrzések;
                                                         
                                                      
                                                            ii.
                                                         
                                                         
                                                            a szervezet hatáskörébe tartozó termékek, alkatrészek és berendezések releváns mintájának termékellenőrzése;
                                                         
                                                      
                                                            iii.
                                                         
                                                         
                                                            mintavétel az elvégzett munkából; valamint
                                                         
                                                      
                                                            iv.
                                                         
                                                         
                                                            nem bejelentett vizsgálatok;
                                                         
                                                      
                                          
                                                2.
                                             
                                             
                                                a felelős vezető és az illetékes hatóság közötti megbeszélések, hogy mindkét fél megfelelően értesüljön a lényeges kérdésekről.
                                             
                                          
                              
                                    c)
                                 
                                 
                                    A felügyelet-tervezési ciklus időtartama nem haladhatja meg a 24 hónapot.
                                 
                              
                                    d)
                                 
                                 
                                    A c) pont rendelkezései ellenére, a felügyelet-tervezési ciklus 36 hónapra meghosszabbítható, ha az illetékes hatóság arra a megállapításra jutott, hogy a megelőző 24 hónapban:
                                    
                                                1.
                                             
                                             
                                                a szervezet bizonyította, hogy képes hatékonyan azonosítani a repülésbiztonsági veszélyeket és kezelni a kapcsolódó kockázatokat;
                                             
                                          
                                                2.
                                             
                                             
                                                a szervezet folyamatosan bizonyította a 21.A.147. és a 21.A.148. pontnak való megfelelést, és a gyártásirányítási rendszer minden változása felett teljes ellenőrzést gyakorol;
                                             
                                          
                                                3.
                                             
                                             
                                                nem lettek megállapítva 1. szintű szabálytalanságok;
                                             
                                          
                                                4.
                                             
                                             
                                                minden kiigazító intézkedés végre lett hajtva az illetékes hatóság által elfogadott vagy meghosszabbított határidőre a 21.B.225. pontban előírtak szerint.
                                             
                                          A c) pont rendelkezései ellenére, a felügyelet-tervezési ciklus tovább hosszabbítható legfeljebb 48 hónapra, ha a fenti 1–4. pontban foglalt feltételek mellett a szervezet kialakított, az illetékes hatóság pedig jóváhagyott egy olyan hatékony jelentéstételi rendszert, amely az illetékes hatóságot folyamatosan tájékoztatja a szervezet repülésbiztonsági teljesítményéről és a szabályozásnak való megfeleléséről.
                                 
                              
                                    e)
                                 
                                 
                                    Az ellenőrzés-tervezési ciklus rövidíthető, ha bizonyíték van arra, hogy a szervezetnek visszaesett a teljesítménye a repülésbiztonság terén.
                                 
                              
                                    f)
                                 
                                 
                                    A felügyeleti programnak tartalmaznia kell az értékelések, auditok, vizsgálatok és megbeszélések esedékességi dátumát, valamint ezen értékelések, auditok, vizsgálatok és megbeszélések tényleges végrehajtásának dátumát.
                                 
                              
                                    g)
                                 
                                 
                                    Minden egyes felügyelet-tervezési ciklus befejezésekor az illetékes hatóságnak a jóváhagyás folytatásáról szóló ajánlást tartalmazó jelentést kell készítenie, amelyben ismerteti a felügyelet eredményeit is.”
                                 
                              
                  
                        21.
                     
                     
                        A 21.B.225. pont helyébe a következő szöveg lép:
                        „21.B.225.   Szabálytalanságok és kiigazító intézkedések; észrevételek
                        
                        
                                    a)
                                 
                                 
                                    Az illetékes hatóságnak rendelkeznie kell egy rendszerrel a szabálytalanságok repülésbiztonsági jelentőségük szempontjából való elemzésére.
                                 
                              
                                    b)
                                 
                                 
                                    Az illetékes hatóságnak 1. szintű szabálytalanságnak kell minősítenie bármilyen, az (EU) 2018/1139 rendelet, valamint annak felhatalmazáson alapuló és végrehajtási jogi aktusaiban előírt követelményeknek, a szervezet eljárásainak és kézikönyveinek, illetve a jóváhagyási feltételeket tartalmazó bizonyítványnak való olyan jelentős meg nem felelést, amely csökkenti vagy súlyosan veszélyezteti a repülésbiztonságot.
                                    Az 1. szintű szabálytalanságok közé az alábbiak tartoznak:
                                    
                                                1.
                                             
                                             
                                                nem biztosított az illetékes hatóság részére a 21.A.9. pont szerinti hozzáférés a szervezet létesítményeihez normál munkaidőben, két írásos kérelmezést követően sem;
                                             
                                          
                                                2.
                                             
                                             
                                                a gyártó szervezet jóváhagyási bizonyítványának megszerzése vagy a bizonyítvány érvényességének meghosszabbítása a benyújtott okirati bizonyíték meghamisításával történt;
                                             
                                          
                                                3.
                                             
                                             
                                                bizonyíték van arra, hogy a gyártó szervezet jóváhagyási bizonyítványát törvénysértő tevékenységre vagy csalásra használják; valamint
                                             
                                          
                                                4.
                                             
                                             
                                                a 21.A.245. a) pont szerinti felelős vezető kinevezésének elmulasztása.
                                             
                                          
                              
                                    c)
                                 
                                 
                                    Az illetékes hatóságnak 2. szintű szabálytalanságnak kell minősítenie bármilyen, az (EU) 2018/1139 rendelet, valamint annak felhatalmazáson alapuló és végrehajtási jogi aktusaiban előírt követelményeknek, a szervezet eljárásainak és kézikönyveinek, illetve a jóváhagyási feltételeket tartalmazó bizonyítványnak való olyan meg nem felelést, amely nem minősül 1. szintű szabálytalanságnak.
                                 
                              
                                    d)
                                 
                                 
                                    Ha az illetékes hatóság a felügyelet során vagy egyéb úton szabálytalanságot állapít meg az (EU) 2018/1139 rendelet, valamint annak felhatalmazáson alapuló és végrehajtási jogi aktusai által megkövetelt minden egyéb tevékenység sérelme nélkül, írásban tájékoztatnia kell a szervezetet a szabálytalanságról, és kiigazító intézkedéseket kell kérnie a feltárt meg nem felelés(ek) megszüntetésére. Ha egy 1. szintű szabálytalanság közvetlenül egy légi járműre vonatkozik, az illetékes hatóságnak tájékoztatnia kell a légi jármű lajstromozása szerinti tagállam illetékes hatóságát.
                                    
                                                1.
                                             
                                             
                                                1. szintű szabálytalanságok esetén az illetékes hatóságnak azonnali és megfelelő intézkedéseket kell hoznia az érintett szervezet tevékenységének betiltása vagy korlátozása, illetve ha szükséges, az 1. szintű szabálytalanság mértékétől függően a gyártó szervezet jóváhagyási bizonyítványának mindaddig történő visszavonása, illetve részben vagy teljes mértékben történő korlátozása vagy felfüggesztése érdekében, amíg a szervezet sikeresen végre nem hajtotta a szükséges kiigazító intézkedéseket.
                                             
                                          
                                                2.
                                             
                                             
                                                2. szintű szabálytalanságok esetén az illetékes hatóság:
                                                
                                                            i.
                                                         
                                                         
                                                            a szervezet részére a kiigazító intézkedések végrehajtására a szabálytalanság jellegének megfelelő időszakot biztosít, amely először semmiképp nem lehet több 3 hónapnál. Az időszaknak a szabálytalansággal kapcsolatos azon írásbeli értesítés napjától kell kezdődnie, amelyben az illetékes hatóság kiigazító intézkedést kér a megállapított meg nem felelés kezelésére. Ezen időszak végén és a szabálytalanság jellegétől függően az illetékes hatóság meghosszabbíthatja a 3 hónapos időszakot, feltéve, hogy az illetékes hatósággal megállapodás született egy kiigazító intézkedési tervről;
                                                         
                                                      
                                                            ii.
                                                         
                                                         
                                                            értékeli a szervezet által javasolt kiigazító intézkedési és végrehajtási tervet, és ha az értékelés eredménye az, hogy azok elegendőek a meg nem felelés(ek) kiküszöbölésére, elfogadja azokat;
                                                         
                                                      
                                                            iii.
                                                         
                                                         
                                                            amennyiben a szervezet nem nyújt be elfogadható kiigazító intézkedési tervet, vagy nem hajtja végre a kiigazító intézkedéseket az illetékes hatóság által elfogadott vagy meghosszabbított határidőig, a szabálytalanságot 1. szintre kell emelni, és meg kell hozni d) 1. pontban leírt intézkedéseket.
                                                         
                                                      
                                          
                              
                                    e)
                                 
                                 
                                    Az illetékes hatóság észrevételeket tehet a következő, nem 1. vagy 2. szintű szabálytalanságnak minősülő esetek bármelyikével kapcsolatban:
                                    
                                                1.
                                             
                                             
                                                minden olyan darab esetében, amelynek teljesítményét eredménytelennek értékelték; vagy
                                             
                                          
                                                2.
                                             
                                             
                                                ha megállapítást nyert, hogy egy darab a b) vagy a c) pont szerinti meg nem felelést okozhat; vagy
                                             
                                          
                                                3.
                                             
                                             
                                                amikor a szervezet általános repülésbiztonsági teljesítménye szempontjából fontos javaslatok vagy fejlesztések merülnek fel.
                                             
                                          Az e pont alapján kiadott észrevételeket írásban kell közölni a szervezettel, és az illetékes hatóságnak nyilvántartásba kell vennie azokat.”
                                 
                              
                  
                        22.
                     
                     
                        A 21.B.230. és a 21.B.235. pontot el kell hagyni.
                     
                  
                        23.
                     
                     
                        A 21.B.240. pont helyébe a következő szöveg lép:
                        „21.B.240.   Változások a gyártásirányítási rendszerben
                        
                        
                                    a)
                                 
                                 
                                    Amikor a gyártásirányítási rendszer jelentős változtatására irányuló kérelmet kap, a jóváhagyás megadása előtt az illetékes hatóságnak ellenőriznie kell, hogy az adott szervezet teljesíti-e az e melléklet vonatkozó követelményeit.
                                 
                              
                                    b)
                                 
                                 
                                    Az illetékes hatóságnak meg kell határoznia, hogy a szervezet milyen feltételek mellett végezhet üzembentartási tevékenységet a változtatás értékelése alatt, kivéve, ha úgy dönt, hogy a gyártó szervezet jóváhagyási bizonyítványát erre az időre fel kell függeszteni.
                                 
                              
                                    c)
                                 
                                 
                                    Miután meggyőződött arról, hogy a szervezet teljesíti a vonatkozó követelményeket, az illetékes hatóság jóváhagyja a változtatást.
                                 
                              
                                    d)
                                 
                                 
                                    Ha a szervezet jelentős változtatásokat vezet be a gyártásirányítási rendszerben anélkül, hogy megkapta volna az illetékes hatóság erre vonatkozó, c) pont szerinti jóváhagyását, az illetékes hatóságnak – minden további végrehajtási intézkedés sérelme nélkül – mérlegelnie kell, hogy szükség van-e a szervezet bizonyítványának felfüggesztésére, korlátozására vagy visszavonására.
                                 
                              
                                    e)
                                 
                                 
                                    A gyártásirányítási rendszer nem jelentős változtatásai esetében az illetékes hatóságnak a 21.B.221. pontban meghatározott elvekkel összhangban ki kell terjesztenie a folyamatos felügyeletet a szóban forgó változtatások felülvizsgálatára. Amennyiben meg nem felelést állapít meg, az illetékes hatóság értesíti a szervezetet, további változtatásokat kér, és a 21.B.225. pont szerint jár el.”
                                 
                              
                  
                        24.
                     
                     
                        A 21.B.245. és a 21.B.260. pontot el kell hagyni.
                     
                  
                        25.
                     
                     
                        A 21.B.325. pont címe helyébe az alábbi szöveg lép:
                        „21.B.325.   A légialkalmassági bizonyítványok kiállítása”.
                        
                     
                  
                        26.
                     
                     
                        A 21.B.330. és a 21.B.345. pontot el kell hagyni.
                     
                  
                        27.
                     
                     
                        A 21.B.525. pont címe helyébe az alábbi szöveg lép:
                        „21.B.525.   A repülési engedélyek kiállítása;”.
                        
                     
                  
                        28.
                     
                     
                        A 21.B.530. és a 21.B.545. pontot el kell hagyni.
                     
                  
      
      
         
            II. MELLÉKLET
            Az (EU) 748/2012 rendelet I. mellékletének 21. rész a következőképpen kell helyesbíteni:
            
                        1.
                     
                     
                        A 21.B.325. c) pont helyébe a következő szöveg lép:
                        
                                    „c)
                                 
                                 
                                    Új légi jármű vagy nem tagállamból származó használt légi jármű esetében az a) vagy b) pont szerinti megfelelő légialkalmassági bizonyítvány mellett a nyilvántartásba vevő tagállam illetékes hatósága kiállítja:
                                    
                                                1.
                                             
                                             
                                                az 1321/2014/EU bizottsági rendelet I. mellékletének (M. rész) hatálya alá tartozó légi járművek esetében az első légialkalmassági felülvizsgálati bizonyítványt (15a. számú EASA-űrlap, II. függelék);
                                             
                                          
                                                2.
                                             
                                             
                                                az 1321/2014/EU bizottsági rendelet Vb. mellékletének (ML. rész) hatálya alá tartozó új légi járművek esetében az első légialkalmassági felülvizsgálati bizonyítványt (15c. számú EASA-űrlap, II. függelék);
                                             
                                          
                                                3.
                                             
                                             
                                                nem tagállamból származó és az 1321/2014/EU bizottsági rendelet Vb. mellékletének (ML. rész) hatálya alá tartozó használt légi járművek esetében az első légialkalmassági felülvizsgálati bizonyítványt (15c. számú EASA-űrlap, II. függelék), amennyiben az illetékes hatóság elvégezte a légialkalmassági felülvizsgálatot.”